Maailmojen messu - www.kotka-kyminseurakunta.fi
Monikulttuurinen toiminta/
Maailmojen messu/
Esirukouksessa rukoiltiin suomeksi, englanniksi, arabiaksi ja tigrinjaksi muun muassa pakolaisten ja Suomen puolesta.
Langinkosken kirkossa vietettiin sunnuntaina 9. joulukuuta monikielistä Maailmojen messua harmaasta säästä huolimatta hilpeissä tunnelmissa. Tällä kertaa messun kielinä kuultiin suomen lisäksi arabiaa, tigrinjaa ja englantia.
Eritrean virallinen kieli tigrinja oli mukana toista kertaa. Kotkaan on viimeisten vuosien aikana muuttanut suurempi joukko eritrealaisia ja heidät haluttiin pyytää mukaan yhteiseen messuun. Eritrealaisten myötä messusta tuli ekumeeninen, sillä he ovat ortodokseja. Tavallisesti he viettävät omia rukoushetkiään Kotka-Kymin seurakunnan tiloissa. Paikallista pappia heillä ei ole, vaan vieraileva pastori saapuu säännöllisesti Helsingistä.
Eritrealaisten puolelta messun suunnitteluun osallistui Yonaz Thege Ghilbray. Yhteinen messu oli hänelle positiivinen kokemus. Hän vastasi tigrinjankielisestä rukouksesta ja raamatunluvusta sekä johti lauluryhmää.
"Varmasti tulen uudestaan", hän lupasi.
Arabiankielisistä puheosuuksista vastasivat Maailmojen messun konkari Emmanuel Besser sekä Samer Alkhazraji. Alkhazraji osallistui kotkalaiseen yhteismessuun ensimmäistä kertaa, mutta on ollut säännöllisesti mukana arabiankielisen seurakunnan toiminnassa pääkaupunkiseudulla.
"En osaa suomea hyvin, joten on vaikea osallistua tavalliseen suomalaiseen messuun", Alkhazraji kertoo englanniksi.
Arabiankieliseen messuun verrattuna suomalaisessa puhutaan enemmän ja lauletaan vähemmän, hän miettii. Suomalaiseen messuun osallistuminen kuitenkin kartuttaa kielitaitoa ja puhelimen käännösohjelman avulla avautuvat esimerkiksi virsien sanoitusten sisällöt. Musiikkia kuultiinkin messussa monipuolisesti. Kanttori Susanna Hauerin lisäksi musiikista vastasivat eritrealaisten lauluryhmä, myanmarilainen duo, pyhäkoululaiset sekä sudanilaiset kulkue- ja rukouslauluillaan.
Maailmojen messu on tavallinen messu sopivilla lisämausteilla. Messua tehdään yhdessä eri kulttuuritaustoista tulevien ihmisten kanssa. Siihen liittyy paljon erilaista musiikkia ja eri kieliä. Jos haluat mukaan suunnittelemaan messua, ota yhteys Maarit Koskensalo-Tiaiseen p. 044 752 9527.
"Ihana kuulla Raamatun lukua ja rukouksia monilla kielillä. Tätä lisää!" - useampikin osallistuja
"Kyllä oli pitkä, mutta jaksoin hyvin olla." -äitinsä mukana ollut viisivuotias poika
"Tähän messuun tulen uudelleen!" -opiskelija
"I felt like home in Africa" -afrikkalainen äiti
"oli kiva olla mukana, vieressä istunut vanha mummokin lauloi lauluja innolla." -nainen
Worship of the Worlds
Worship of the worlds is an ordinary mass with extra spices. The mass is formed together with people from different cultural backgrounds. It includes a lot of music and different languages. If you want to participate, call Maarit Koskensalo-Tiainen by phone at 044 752 9527.
"It's wonderful to hear the gospel and prayers in different languages. More of this." −more than one participant
"It sure was long, but I carried on well." −5-year-old boy with his mother
"In this mass I will participate again." −student
"I felt like home in Africa." −African mother
"It was nice to participate, an old lady sitting next to me sang with enthusiasm." −woman